CELEX: 52004PC0149
Language: fi
Date: 2004-03-08
Title: Ehdotus: neuvoston päätös luvan antamisesta Alankomaiden kuningaskunnalle toteuttaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun kuudennen neuvoston direktiivin 77/388/ETY 2 artiklasta ja 28 a artiklan 1 kohdasta poikkeavaa toimenpidettä tehdyn neuvoston päätöksen 1998/161/EY muuttamisesta

Avis juridique important

|

52004PC0149

Ehdotus: Neuvoston Päätös luvan antamisesta Alankomaiden kuningaskunnalle toteuttaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun kuudennen neuvoston direktiivin 77/388/ETY 2 artiklasta ja 28 a artiklan 1 kohdasta poikkeavaa toimenpidettä tehdyn neuvoston päätöksen 1998/161/EY muuttamisesta  /* KOM/2004/0149 lopull. */  

Ehdotus: NEUVOSTON PÄÄTÖS luvan antamisesta Alankomaiden kuningaskunnalle toteuttaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun kuudennen neuvoston direktiivin 77/388/ETY 2 artiklasta ja 28 a artiklan 1 kohdasta poikkeavaa toimenpidettä tehdyn neuvoston päätöksen 1998/161/EY muuttamisesta(komission esittämä)PERUSTELUT1. Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin [1] 27 artiklan nojalla neuvosto voi yksimielisesti komission ehdotuksesta antaa jäsenvaltioille luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi.[1]  EYVL L 145, 13.6.1977, s.1. Direktiivi sellaisena kuin se on viimeksi muutettuna direktiivillä 2004/7/EY (EUVL L 27, 30.1.2004, s. 44).2. Tällaiset luvat ovat yleensä väliaikaisia, jotta näiden erityistoimenpiteiden asianmukaisuutta ja tehoa voitaisiin arvioida muutaman vuoden kuluttua.3. Alankomaiden viranomaiset pyysivät komissiolta lupaa soveltaa poikkeustoimenpidettä kierrätysjätteiden alan tavaratoimituksiin. Poikkeustoimenpide oli tarpeen, koska petosten torjuminen on vaikeaa tällä alalla, jolla tietyt toimijat, pääasiassa pienyritykset, eivät täyttäneet kuudennen neuvoston direktiivin 21 artiklan 1 kohdan a alakohdan mukaista velvoitettaan maksaa viranomaisille toimituksistaan kantamansa verot. Veronkannon varmistaminen on tällä alalla erityisen vaikeaa velvoitteensa noudattamatta jättävien toimijoiden toiminnan tunnistamiseen ja valvontaan liittyvien ongelmien vuoksi.4. Alankomaiden kuningaskunnalle annettiin neuvoston päätöksellä 1998/161/EY [2] lupa toteuttaa kuudennen direktiivin 2 artiklasta ja 28 a artiklan 1 kohdasta poikkeava toimenpide. Tämän päätöksen voimassaoloaikaa (31. joulukuuta 1999) pidennettiin 31. joulukuuta 2003 saakka neuvoston päätöksellä 2000/435/EY [3]. Päätöksellä 1998/161/EY annettiin Alankomaiden kuningaskunnalle erityisesti lupa soveltaa[2]  EYVL L 53, 24.2.1998, s. 19.[3]  EYVL L 172, 12.7.2000, s.24.- poikkeusta sellaisten yritysten romun ja jätteiden luovutuksiin ja yhteisöhankintoihin, joiden liikevaihto on alle 2,5 miljoonaa Hollannin guldenia. Tämän enimmäismäärän määrittelemisessä ei tarvitse ottaa huomioon liikevaihtoa, joka koskee muita metalleja kuin rautametalleja;- poikkeusta muiden metallien kuin rautametallien luovutuksiin ja yhteisöhankintoihin.5. Päätöksen 4 artiklan mukaan verovelvolliset, joiden toiminta kuuluu 2 ja 3 artiklassa tarkoitettujen vapautusten soveltamisalaan, voivat saada luvan olla soveltamatta päätöksessä säädettyjä erityistoimenpiteitä.6. Pääsihteeristön 26. marraskuuta 2003 vastaanottamassa kirjeessä Alankomaiden kuningaskunta pyysi lupaa jatkaa tämän toimenpiteen soveltamista.7. Sisämarkkinoiden arvonlisäverojärjestelmän toiminnan parantamiseen tähtäävää strategiaa koskevassa neuvostolle ja Euroopan parlamentille 7. kesäkuuta 2000 annetussa tiedonannossa [4] komissio sitoutui järkiperäistämään useita tällä hetkellä voimassa olevia poikkeuksia. Tämä voi kuitenkin joissakin tapauksissa merkitä sitä, että jotkut erityisen tehokkaiksi osoittautuneet poikkeusmenettelyt laajennetaan koskemaan kaikkia jäsenvaltioita. Komissio vahvistaa tämän kompromissin 20. lokakuuta 2003 antamassaan tiedonannossa [5]. Tämä edellyttää kuudennen alv-direktiivin muuttamista. Komissio aikoo ehdottaa tällaista muutosta.[4]  KOM(2000) 348 lopullinen.[5]  KOM(2003) 614 lopullinen.8. Komission viimeaikaiset yhteydenotot tiettyihin kansallisiin viranomaisiin ja alan edustajiin osoittavat, että alan erityispiirteiden mukaisesti sovitettujen erityissääntöjen laatiminen saattaa olla tarpeen asianomaisten toimijoiden oikeudenmukaisemman verotuksen varmistamiseksi koko yhteisössä.9. Ehdotetulla poikkeuksella ei ole kielteistä vaikutusta Euroopan yhteisöjen omiin arvonlisäverosta saataviin varoihin, koska siinä vapautetaan verosta tavaratoimitukset, joiden vastaanottajat eivät ole lopullisia kuluttajia. Samasta syystä poikkeus ei vaikuta viimeisessä vaiheessa kannettavan alv:n määrään.10. Pysyvämpiä muutoksia odotettaessa, komissio uskoo, että poikkeuksella vähennetään huomattavasti alv-järjestelmän väärinkäyttöä. Sen mielestä Alankomaissa vallitsee tällä alalla edelleen tilanne, jossa erityistoimenpiteiden soveltaminen on oikeutettua. Koska komissio pyrkii edelleen järkiperäistämään 27 artiklan mukaisia poikkeuksia, se katsoo, että Alankomaiden kuningaskunnan pyyntö jatkaa päätöksellä 1998/161/EY myönnettyä lupaan olisi hyväksyttävä siihen asti, kun erityisjärjestelyt alv:n kannosta kierrätysjätteiden alalla tulevat voimaan, mutta enintään 31. joulukuuta 2005 asti.Ehdotus: NEUVOSTON PÄÄTÖS luvan antamisesta Alankomaiden kuningaskunnalle toteuttaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun kuudennen neuvoston direktiivin 77/388/ETY 2 artiklasta ja 28 a artiklan 1 kohdasta poikkeavaa toimenpidettä tehdyn neuvoston päätöksen 1998/161/EY muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon jäsenvaltioiden liikevaihtoverojärjestelmän yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin 77/388/ETY [6] ja erityisesti sen 27 artiklan,[6]  EYVL L 145, 13.6.1977, s. 1. Direktiivi sellaisena kuin se on viimeksi muutettuna direktiivillä 2004/7/EY (EUVL L 27, 30.1.2004, s. 44).ottaa huomioon komission ehdotuksen [7],[7]  EYVL C [...] [...], s. [...]sekä katsoo seuraavaa:(1) Kuudennen arvonlisäverodirektiivin 27 artiklan 1 kohdan nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyppisten veropetosten ja veron kiertämisen estämiseksi tai jatkaa näiden toimenpiteiden voimassaoloa.(2) Alankomaiden hallitus pyysi komission pääsihteeristön 26 päivänä marraskuuta 2003 vastaanottamalla kirjeellä, että päätöksen 1998/161/EY [8], jolla sille annetaan lupa soveltaa erityisiä verotoimenpiteitä kierrätysjätteiden alalla, voimassaoloa jatkettaisiin.[8]  EYVL L 53, 24.2.1998, s. 19.(3) Pyynnöstä ilmoitettiin muille jäsenvaltioille 14 päivänä tammikuuta 2004.(4) Päätöksellä 1998/161/EY, sellaisena kuin se on muutettuna päätöksellä 2000/435/EY [9], annetaan Alankomaiden kuningaskunnalle lupa soveltaa 31 päivään joulukuuta 2003 asti seuraavia toimenpiteitä:[9]  EYVL L 172, 12.7.2000, s. 24.- poikkeus, joka koskee sellaisten yritysten romun ja jätteiden luovutuksia ja yhteisöhankintoja, joiden liikevaihto on alle 2,5 miljoonaa Hollannin guldenia. Tämän enimmäismäärän määrittelemisessä ei tarvitse ottaa huomioon liikevaihtoa, joka koskee muita metalleja kuin rautametalleja;- poikkeus, joka koskee muiden metallien kuin rautametallien luovutuksia ja yhteisöhankintoja.(5) Verovelvolliset, joiden toiminta kuuluu päätöksen 1998/161/EY 2 ja 3 artiklassa tarkoitettujen vapautusten soveltamisalaan, voivat saada luvan jättää romun ja jätteiden luovutuksensa ja yhteisöhankintansa päätöksellä hyväksytyn erityisjärjestelmän ulkopuolelle.(6) Poikkeustoimenpide oli tarpeen, koska petosten torjuminen on vaikeaa tällä alalla, jolla tietyt toimijat, pääasiassa pienyritykset, eivät täyttäneet kuudennen neuvoston direktiivin 21 artiklan 1 kohdan a alakohdan mukaista velvoitettaan maksaa viranomaisille toimituksistaan kantamansa verot. Veronkannon varmistaminen on tällä alalla erityisen vaikeaa velvoitteensa noudattamatta jättävien toimijoiden toiminnan tunnistamiseen ja valvontaan liittyvien ongelmien vuoksi. Tästä syystä näillä toimenpiteillä voidaan estää petoksia tehokkaasti.(7) Komissio sitoutui sisämarkkinoiden arvonlisäverojärjestelmän toiminnan parantamista lyhyellä aikavälillä koskevassa 7 päivänä kesäkuuta 2000 antamassaan strategiassa järkiperäistämään useita tällä hetkellä voimassa olevia poikkeuksia. Tämä voi kuitenkin joissakin tapauksissa merkitä sitä, että jotkut erityisen tehokkaiksi osoittautuneet poikkeusmenettelyt laajennetaan koskemaan kaikkia jäsenvaltioita. Tämä kompromissi vahvistetaan komission 20 päivänä lokakuuta 2003 antamassa tiedonannossa.(8) Alankomaiden kuningaskunnalle olisi annettava lupa jatkaa nykyistä poikkeusta siihen asti, kun erityisjärjestelyt alv:n kannosta kierrätysjätteiden alalla tulevat voimaan, mutta enintään 31 päivään joulukuuta 2005 asti.(9) Poikkeuksella ei ole kielteistä vaikutusta Euroopan yhteisöjen omiin arvonlisäverosta saataviin varoihin, eikä se vaikuta viimeisessä vaiheessa kannettavan alv:n määrään,ON TEHNYT TÄMÄN PÄÄTÖKSEN:1 artiklaKorvataan päätöksen 1998/161/EY, sellaisena kuin se on muutettuna päätöksellä 2000/435/EY, 1 artiklassa päivämäärä "31 päivään joulukuuta 2003" ilmaisulla "siihen asti, kun direktiiviä 77/388/ETY muuttavat erityisjärjestelyt alv:n kannosta kierrätysjätteiden alalla tulevat voimaan, mutta enintään 31 päivään joulukuuta 2005 asti".2 artiklaTämä päätös on osoitettu Alankomaiden kuningaskunnalle.Tehty BrysselissäNeuvoston puolestaPuheenjohtaja